title: Forteykirafa muska koe Limoges (yunkexa)
text: Ba balemka abdi piskura va bat otuk, Francaf Gabot ke Walvedeyaf Dodelaf Grustaks su zo tadler : bato warzafo gaderopafo pako va kota niedara ke francafa selteva tutanasa va aluteik is gruadik ke dodelaf lizor gu « ageltaf kobasik » tugaldar inde Jaurès al galper. « Kerik » ke SFIO pako lidam arotigrosibevik ke CGT va yastesik ke Limoges zobed. Golokilik va muskik al koflintar numen sinaf pusik tunuyatason vanmilenidad : va tuvel ke flint vanludevad ise jontikkase fu kolanid viele « braora dem okolsayakik revulon tcepason artlapir » aze va exaksasikeem gwarder.